Ad d-nalles i tebdert acku mačči d tawuri i tesɛa deg umyeḍres i tesɛa di “ la récriture” imi dagi tezmer ad tebnu aḍris s lekmal-is. Ihi ṣṣenf-agi n tebdert yesɛa sin n wudmawen, yezmer ad yili d “le centon”, lmaɛna-s d tiḥdert di tmedyazt neɣ di tesrit i d-yettwakksen sɣur yiwen n umeskar neɣ ɣer yimeskaren i yemgaraden. “Le centon, yettuneḥsab d “la récriture” s umyeḍres acku ameskar mi ara iɛawed talɣa n tira n tebdert d anamek amaynut i d-yettlalen imi mačči d anamek i tesɛa deg uḍris-nni aqbur ara tesɛu deg uḍris amaynut. Udem wis sin d “le collage”, lmeɛna-s d aḍris i yebnan s yiḍrisen niḍen maca ur yelli ara d ahines (plagiat).